22. 2. 84 De Europæiske Fællesskabers Tidende Nr. L 51/13 KOMMISSIONENS FORORDNING (EØF) Nr. 434/84 af 9. februar 1984 om ændring af forordning (EØF) nr. 1443/82 om gennemførelsesbestemmelser for kvoteordningen for sukker KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1785/81 af 30. juni 1981 om den fælles markedsord- ning for sukker (!), senest ændret ved forordning (EØF) nr. 606/82 ?), særlig artikel 28, stk. 7, og artikel 39, og ud fra følgende betragtninger : Ved Kommissionens forordning (EØF) nr. 1443/82 ?) blev der fastsat gennemførelsesbestemmelser for kvote- ordningen for isoglucose ; i nævnte forordnings artikel 2 defineres isoglucoseproduktionen som omhandlet i artikel 26 til 29 i forordning (EØF) nr. 1785/81 som den samlede mængde produkt fremstillet af glucose eller dens polymerer med et indhold på mindst 10 vægtprocent fruktose i tørstoffet, uanset fruktoseind- holdet ud over den nævnte grænse, og udtrykt i tørstof bestemt efter den refraktometriske metode ; betingelserne for konstatering af og kontrol med isoglucoseproduktionen i forbindelse med anvendelse af kvoteordningen er ikke hidtil blevet præciseret i den nævnte bestemmelse, idet det blot i henhold til artikel 9 i forordning (EØF) nr. 1443/82 påhviler medlemsstaterne at træffe alle fornødne kontrolforan- staltninger med henblik på at fastslå produktionen ; erfaringerne fra anvendelsen af kvoteordningen for isoglucose viser, at det i Fællesskabet er nødvendigt at sikre en harmonisk anvendelse af disse kontrolforan- staltninger for at hindre en forskelsbehandling af de forskellige isoglucoseproducenter ; isoglucoseproduktionen er fuldstændigt afsluttet, når glucosen eller dens polymerer har undergået den såkaldte isomeriseringsproces ; for at undgå enhver vilkårlighed i valget af tidspunkt for konstatering af produktionen skal denne konstatering ske straks ved udgangen af isomeriseringsprocessen og inden enhver udskillelse af glucose og fruktose eller blanding ; for at gøre denne kontrol så effektiv som muligt bør det bestemmes, at enhver isoglucosefabrikant i Fælles- skabet har pligt til at indgive erklæring til den pågæl- dende medlemsstats kompetente myndigheder om ethvert anlæg, som han benytter til denne isomerise- ring ; () EFT nr. L 177 af 1. 7. 1981, s. 4. (?) EFT nr. L 74 af 18. 3. 1982, s. 1. () EFT nr. L 158 af 9. 6. 1982, s. 17. de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Sukker — UDSTEDT FØLGENDE FORORDNING : Artikel 1 Artikel 2 i forordning (EØF) nr. 1443/82 affattes såle- des : »Årtikel 2 1. —Ved isoglucoseproduktion som omhandlet i artikel 26 til 29 i forordning (EØF) nr. 1785/81 forstås den mængde produkt fremstilles af glucose eller dens polymerer med et indhold i tør tilstand på mindst 10 vægtprocent fruktose, uanset frukto- seindholdet ud over nævnte grænse, udtrykt i tørstof og konstateret i overensstemmelse med stk. 2. 2. Mængden af det i stk. 1] omhandlede produkt konstateres ved a) fysisk volumenbestemmelse af produktet tel quel, og b) bestemmelse af tørstofindholdet efter den refraktometriske metode, straks ved udgangen af isomeriseringsprocessen og inden enhver udskillelse af glucose og fruktose eller blanding. 3. —Enhver fabrikant af det i stk. 1 omhandlede produkt skal snarest muligt afgive en erklæring om alle de anlæg, som han kan benytte til isomerise- ring af glucose eller dens polymerer. Erklæringen indgives til den medlemsstat, på hvis område det pågældende anlæg er beliggende. Medlemsstaten kan af den pågældende kræve enhver yderligere oplysning herom.«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. juli 1984,